לבנון הירקון

לַבְנוּן הירקון (שם מדעי: Acanthobrama telavivensis, 'לַבְנוּן תל אביב') הוא מין דג מים מתוקים השייך למשפחת הקרפיוניים. המין הוגדר ב-1973 על ידי מנחם גורן, לב פישלזון ואתלווין טרוואבאס (Ethelwynn Trewavas).
לבנון הירקון הוא מין אנדמי לישראל. עד לפני כ-50 שנים היה נפוץ במערכת נחלי החוף של ארץ ישראל, אולם בשנות ה-50 וה-60 חלה ירידה חדה במספריו, וכיום הוא נמצא על סף הכחדה.

==תיאור==

זהו דג קטן: אורכו עד 120 מילימטרים. צבעו אפור-כסוף, וקשקשיו קטנים. הוא נוהג לשחות סמוך לקרקעית הנחל. הוא ניזון מחסרי חוליות קטנים ומאצות. עונת הרבייה שלו היא בין החודשים מרץ לאוגוסט. את ביציו הוא נוהג להטיל על אבנים או על צמחים שבנחל.

==שיקום המין==

בקיץ 1999 נחנך פרויקט לשיקום אוכלוסיית הדג, בשל התייבשות קטעים נרחבים מהנחל. הפרויקט החל ביזמת ד"ר מנחם גורן מאוניברסיטת תל אביב בשיתוף עם רשות נחל הירקון, הגן הזואולוגי של אוניברסיטת תל אביב ורשות הטבע והגנים. הצלחת הפרויקט הייתה חלקית: הדגים שרדו וגדלו, אך לא העמידו דור חדש. ממצאי מחקר שהתקיים במעבדה האיכטיולוגית שבאוניברסיטת תל אביב הביאו לתכנון מערך החזרה חדש שבנבחן בשטח בפרק הירקון. בדצמבר 2005 נחנכה לצד הירקון בריכה המשמשת כמערכת חצי טבעית, מימיה מי הירקון, אך תנאיה מבוקרים – היא אינה מאפשרת יציאת לבנונים לנחל או חדירה של מיני דגים מן הנחל לבריכה. ממצאי המחקר במעבדה תוצאות הבדיקה בבריכת הלבנונים יושמו במספר שמורות טבע ובמהלך השנים שוחררו למערכות מהונדסות אלה אלפי דגי לבנון. כיום הוא מוגדר כבמצב שימור פגיע.

בסקר שנערך בשנת 2016 נמצא כי הדג שב למרבית חלקי הירקון.

==ראו גם==
* נחל הירקון

==קישורים חיצוניים==

* [http://www.teva.org.il/?CategoryID=917&ArticleID=4142 לבנון הירקון] באתר החברה להגנת הטבע
* ד"ר מנחם גורן (אוניברסיטת תל אביב), [https://web.archive.org/web/20110827060918/http://www.yarqon.org.il/showPage.asp?CategoryID=124 לבנון הירקון (Acanthobrama telavivensis) כאינדיקטור לתנאים הסביבתיים הנדרשים לשיקום הירקון], באתר רשות נחל הירקון
* ד"ר מנחם גורן, [http://campusteva.tau.ac.il/upload/research-zoological/Acanthobrama%20telavivensis.pdf השבת לבנון הירקון לטבע] (מעובד מדו"ח שהוגש לרשות הטבע והגנים בדצמבר 2007) – כולל תמונה של לבנון הירקון 
* ירון קרוטמן (המחלקה לזואולוגיה, אוניברסיטת תל אביב), [http://www.sviva.gov.il/Enviroment/bin/en.jsp?enPage=BlankPage&enDisplay=view&enDispWhat=Object&enDispWho=Articals^l4481&enZone=r_water השבת לבנון הירקון לטבע], אתר המשרד להגנת הסביבה 20 ביולי 2006
* ג'יזל חזן ויפתח סיני (רשות הטבע והגנים), [https://web.archive.org/web/20110521174023/http://www.nature-conservation.org.il/BuildaGate5/portals/conserve/imagesP/sub58/584164288.pdf סיכום חפירת בריכה לדג לבנון הירקון (האוכלוסייה הצפונית) בשמורת טבע עין אפק] (תאריך פרסום מקורי: 1 במרץ 2007) ([https://web.archive.org/web/20110521174214/http://www.nature-conservation.org.il/BuildaGate5/general2/data_card.php?dc=584164288~26~%7e~conserve~Card4 תמצית])
* [http://www.environment.gov.il/Enviroment/bin/en.jsp?enPage=big_pic2&bigPicName=lavnun2_1.jpg&enDisplay=view&enDispWhat=Zone&enDispWho=r_water&enZone=r_water&pictitle=%E7%E5%E5%FA%20%EE%E9%EB%EC%E9%ED%20%EC%E2%E9%E3%E5%EC%20%EC%E1%F0%E5%EF%20%E4%E9%F8%F7%E5%EF תצלום חוות מכלים לגידול לבנון הירקון] באתר המשרד להגנת הסביבה
* אלי שדות וג'יזל חזן (רשות הטבע והגנים), [http://parks.org.il/BuildaGate5/general2/data_card.php?Cat=960~990~~223634399~Card7~&ru=&SiteName=parks&Clt=&Bur=173232359 דגי לבנון הירקון חוזרים הביתה], באתר רשות הטבע והגנים, 10 בינואר 2007
* עדי חשמונאי, , nrg מעריב, 21 באוגוסט 2010

==הערות שוליים==

קטגוריה:קרפיוניים
קטגוריה:ארץ ישראל: בעלי חיים אנדמיים
קטגוריה:ארץ ישראל: דגי מים מתוקים